《登燕子矶》
清代·孙蕙

铁锁沉江王气收，萧骚风色暗江楼。丹枫远岸戎戎市，绿浦寒烟点点鸥。

秋好金陵桃叶渡，风回玉笛木兰舟。名山输却空王子，梵刹依然枕碧流。

作者简介：山东淄川人，字树百，号泰岩，又号笠山。顺治十八年进士。康熙间任宝应知县，有善政。累迁户部掌印给事中。有《笠山诗选》、《历代循良录》。